ઈન્ટરનેટના કયા ક્ષેત્રમાં ગૂગલ નથી એ સવાલનો જવાબ શોધવો અઘરો થઈ પડે એટલો વિસ્તાર આ વેબસર્વિસે કર્યો છે. ઈ-મેલ, સર્ચ એન્જીન, મેપ, અર્થ, રીડર, બુક્સ, ડોક્યુમેન્ટ, કેલેન્ડર, ફોટો, યૂટ્યૂબ, ફીડબર્નર, ટ્રાન્સલેશન જેવી કેટકેટલી સુવિધાઓ તે આપે છે? હવે આ નવી ઉપસી રહેલી સુવિધા જુઓ, તમારે મોબાઈલફોન ખરીદવો છે? તો બીજા કોઈને પૂછવાં કે અન્ય કોઈના પ્રતિભાવો પર આધાર રાખવા કરતા ગૂગલ ફોનની વેબસર્વિસ પર જઈ વિવિધ પાસાઓની સરખામણી કરી જુઓ. જો કે હજુ આ સુવિધા મર્યાદીત દેશોમાં અને અમુક ઉત્પાદકો પૂરતી જ છે, પરંતુ તો પણ તે ખૂબ સરસ અને ઉપયોગી સુવિધા છે.